ТҮГЖРЭЛИЙГ БУУРУУЛАХ НЭГЖТЭЙ МБҮА ТББ АЖИЛ ХЭРГИЙН УУЛЗАЛТЫГ ХИЙЛЭЭ
МБҮА ТББ нь Нийслэл Улаанбаатар хотын Авто замын түгжрэлийг бууруулах нэгдсэн төсөл хэрэгжүүлэх нэгжтэй хамтран ажиллах хүрээнд удаа дараагийн уулзалтуудыг хийж байгаа бөгөөд 2025.04.14-ны өдрийн уулзалтаар МБҮА ТББ-ын Гүйцэтгэх захирал Г.Батсүх, Салбарын бодлого, төлөвлөлт, судалгааны хэлтсийн дарга М.Энхбаатар нар дараах асуудлыг хөндлөө. 
Уулзалтаар төслөөс хэрэгжүүлж байгаа төсөл хөтөлбөрүүдэд Фидик-ийн гэрээний зарчмыг тусгах, төслийн нэгжийн ажилтнуудыг Фидик-ийн сургалтад хамруулахад дэмжлэг үзүүлэх, төслийн үйл явцын мэдээлэл болоод бусад арга хэмжээнүүдэд МБҮА ТББ-ын Гишүүдийг хамруулах зэрэг олон талт хамтын ажиллагааг хэрэгжүүлэх, хамтран ажиллахад бэлэн байгаагаа илэрхийллээ.    

БНСУ-ын ХАНИЛ КОМПАНИЙН УДИРДЛАГУУДТАЙ МБҮА ТББ-ЫН УДИРДЛАГУУД САНАЛ СОЛИЛЦЛОО
БНСУ-ын барилга,  цементийн үйлдвэрлэл эрхэлдэг Hanil industrial ХХК-ийн Ерөнхий захирал Jung Uk-Jun, Ерөнхий менежер Lee Jonghoon болон бусад албаны хүмүүсийг МБҮА ТББ-ын Гүйцэтгэх захирал Г.Батсүх, Салбарын бодлого, төлөвлөлт, судалгааны хэлтсийн дарга М.Энхбаатар, Гадаад харилцааны менежер Ц.Нямдаваа нар хүлээн авч уулзлаа.
	Hanil industrial ХХК-ийн төлөөлөгчид өөрсдийн үйл ажиллагаа, хэтийн төлөвлөгөө нь БНСУ-даа төдийгүй Азийн улс орнуудад хүрээгээ тэлж улмаар Монгол Улсад салбараа нээх, цар хүрээгээ тэлэх зорилгоор зах зээлийн төлөв байдал болоод хамтын ажиллагааны хүрээний талаар саналаа илэрхийлж цаашид хэрхэн хамтран ажиллах талаар санал бодлоо солилцлоо.  
  

 
Нийслэл Улаанбаатар хотын авто замын түгжрэлийг бууруулах нэгдсэн төсөл хэрэгжүүлэх нэгжийн захирал У.Баатар: Түгжрэлийг бууруулах 6 багц төслийн өнөөгийн нөхцөл байдлын талаарх дэлгэрэнгүй мэдээллийг өгөхдөө энэхүү төслүүдийг хэрэгжүүлснээр та бидний өдөр тутамд түгжрэлээс үүдэн бий болж буй хүндрэл бэрхшээл арилж амьдралын чанар сайжрах нь хүн бүрийн хүчин зүтгэл, дэмжлэг чухал байгааг дурдсан юм. Мөн уг төслүүдийг хэрэгжүүлэхэд төр-хувийн хэвшлийн хамтын үйл ажиллагаа нэн чухал бөгөөд үүний тулд гэрээний нөхцөл байдал буюу Фидик гэрээний зарчмаар ажиллавал хаана хаанаа хүндрэл бэрхшээл бага байдаг талаар онцолсон юм. Мөн одоо хэрэгжүүлж байгаа төслүүд нь тэр чигээрээ технологийн төслүүд учир боловсон хүчин маань бэлэн байх, сургах гээд энэ төслүүдээс маш их зүйл сурч, мэдэж, дадлагажих болно гэдгийг нэмж дурдлаа.
МБҮА ТББ-ын Тэргүүн дэд ерөнхийлөгч Б.Нэмэхбаатар: Энэ удаагийн уулзалт маш үр дүнтэй болж байгааг онцлоод төртэй ямар нэг төсөл дээр хамтран ажиллахаар гэрээ эрх зүйн орчныг тодорхой болгох хэрэгтэй байгаа талаарх саналаа хэллээ. Мөн МБҮА ТББ нь салбартаа Олон Улсын Зөвлөх Инженерүүдийн Холбоо (ФИДИК)-ийн Түншлэгч гишүүн болсон учир Гишүүн байгууллагууддаа сургалт сурталчилгаа хийх бүрэн бололцоотой болсон талаар товч мэдээлэл өглөө.
МБҮА ТББ-ын Гүйцэтгэх захирал Г.Батсүх: Өнөөдөр өнөөгийн мега төслүүдийн явц, Шинэ Зуунмод, Шинэ Хар хорин гээд олон төсөл хөтөлбөрүүдэд барилгын компаниуд нэгдэж нийлээд оролцох боломж бололцоо бүрдэж бий болсон талаар сонслоо. Мөн энэ төслүүдийг хэрэгжүүлэхэд олон нийтийн оролцоог авч санал бодлыг нь авах хэрэгтэй юм, төр болоод аж ахуйн нэгжүүдтэй хэрхэн хамтран ажиллах талаарх ойлголтоо авлаа. Өнөөдөр эхний ээлжинд Нийслэл Улаанбаатар хотын авто замын түгжрэлийг бууруулах нэгдсэн төсөл хэрэгжүүлэх нэгжтэй хамтран ажиллах санамж бичиг зурлаа. Цаашдаа санамж бичгийн хүрээнд олон ажлыг төлөвлөж хийнэ. Энэ удаагийн уулзалт маш амжилттай боллоо, ахиад олон удаа энэ уулзалтыг хийж салбарынхантайгаа бүтээн байгуулалтын төслүүдэд хамтран ажиллах боломж бололцоог бий болгохын төлөө ажиллана.

